**VEDTÆGTER FOR ”QUICKE QUINDER”**

 **Hjemsted og formål**

**§ 1**

 **Stk. 1**  Klubbens navn er ’Quicke Quinder’ og dens hjemsted er Søllerød Golfklub i Rudersdal Kommune. ’Quicke Quinder’ er en klub i klubben, og formålet med klubben er at spille golf. Som klub i klubben har foreningen tillige et socialt formål.

**Optagelse af medlemmer**

 **§ 2**

 **Stk. 1** Kun kvindelige aktive medlemmer af Søllerød Golfklub med et registreret handicap og betalt medlemskontingent til ’Quicke Quinder, kan optages.

 **Stk. 2** Indmeldelse kan ske året rundt ved skriftlig eller mundtlig henvendelse til bestyrelsen, der afgør alle forholdene vedrørende optagelse**.**

 **Stk. 3** Antallet af medlemmer bestemmes af bestyrelsen. Begrænsningen sker af hensyn til banens kapacitet.

**Bestyrelsen**

 **§ 3**

 **Stk. 1** Foreningen ledes af en matchkomite bestående af 4 medlemmer, hvoraf 1 er formand og 1 er kasserer. Medlemmerne af matchkomiteen vælges for en 2 år ad gangen på generalforsamlingen, idet to medlemmer vælges i lige år og to vælges i ulige år. Genvalg kan finde sted. Hvis et medlem udtræder i løbet af valgperioden indtræder en suppleant udpeget af matchkomiteen til at indtræde i den resterende del af valgperioden. Valgbar til matchkomiteen er alle kvindelige medlemmer i Søllerød Golfklub over 18 år, der tillige er medlem af ’Quicke Quinder’, herunder også tidligere bestyrelsesmedlemmer**.**

**Stk. 2**  Bestyrelsen er foreningens daglige ledelse.

**Kontingent**

 **§4**

Kontingentet fastsættes på generalforsamlingen efter bestyrelsens indstilling. Kontingentet skal betales helårligt.

**Generalforsamlingen § 5**

 **Stk. 1**  Generalforsamlingen er klubbens øverste myndighed. Generalforsamlingen holdes efter sæsonens afslutning i oktober måned. Varsling sker dels via mailadresser fra Golfbox og dels på Quicke Quinders hjemmeside senest 3 uger inden afholdelsen med angivelse af tid og sted samt dagsorden.

 **Stk. 2** Ethvert medlem har ret til at få et angivet emne behandlet på generalforsamlingen. Begæring om at få et emne behandlet på den ordinære generalforsamling skal være indgivet skriftligt til bestyrelsen senest 16 dage før afholdelsen af generalforsamlingen

 **Stk. 3** På generalforsamlingen afgøres alle sager med almindeligt stemmeflertal. Dog kræves til ændring af vedtægterne mindst 2/3 af de afgivne stemmer for forslaget. Skriftlig afstemning kan efter ønske foretages.

 **Stk.4** Der skal tages beslutningsreferat af generalforsamlingen.

 **Stk.5**  Den ordinære generalforsamling har følgende dagsorden:

 1. Valg af dirigent og referent

 2. Aflæggelse af beretning

 3. Aflæggelse af regnskab

 4. Fastsættelse af kontingent

 5. Valg af 2 nye bestyrelsesmedlemmer

6. Valg af revisor

 7. Forslag fra medlemmerne (skriftlige)

 8. Eventuelt

**Ekstraordinær generalforsamling**

**§ 6**

Ekstraordinær generalforsamling afholdes, når flertallet i bestyrelsen finder anledning dertil, når det til behandling af et givet emne begæres af mindst 6 af foreningens medlemmer, eller når en tidligere generalforsamling har besluttet det. Ekstraordinær generalforsamling skal afholdes senest fire uger efter, at kravet herom er modtaget, og den skal indvarsles i lighed med ordinær generalforsamling. For ekstraordinær generalforsamling er fristen for indgivelse af forslag, der ønskes behandlet, 10 dage.

**Regnskab**

 **§ 7**

Foreningens regnskabsår går fra oktober i det kalenderår, hvor kontingentet bliver fastlagt på generalforsamlingen til oktober det efterfølgende år, når den nye bestyrelse træder til. Senest på generalforsamlingen aflægger kassereren på vegne af bestyrelsen regnskab for sæsonen. Den til enhver tid siddende/valgte kasserer sørger for oprettelsen/fornyelsen af en foreningskonto i en bank, fornyelsen af CVR nummer samt oprettelse af en digital postkasse. Kassereren sørger for, at der hvert år tilgår banken et referat af generalforsamlingen underskrevet af enten dirigent eller hele bestyrelsen, en bestyrelsesoversigt af den til enhver tid siddende bestyrelse, en beskrivelse af transaktioner (regnskab: indtægter og udgifter), oplysninger om hvem der har fuldmagt til kontoen udover kassereren samt en kopi af gældende vedtægter underskrevet af hele den siddende bestyrelse.

**§ 8**

Vedtægterne er oprettet februar 2019 og er vedtaget på en ekstraordinær generalforsamling onsdag d 27/2-2019 kl. 18.30.

 Senest ændret på generalforsamlingen 11. november 2020